cyanic-selkie/wikianc huggingface dataset:
Nigeriabrev
Historikk
Nordmenn taper stadig større millionbeløp gjennom nigeriabrevsvindel. Nigeriasvindel involverer antageligvis flere hundre tusen svindlere i de aktuelle landene. Svindlerne er løst organisert, men det finnes også profesjonelle bander som svindler for store beløp. Det har også forekommet at ofre er blitt drept av svindlere. Ofrene har da som regel reist til Afrika for å møte svindlerne i et forsøk på å få pengene sine tilbake.
Land Rover 101 Forward Control
101 Forward Control (heretter kalt 101FC) er et kjøretøy med firehjulstrekk, en av de to kjøretøyene som Land Rover bygde fra bunnen av for det britiske forsvaret. Det andre er Lightweight eller Airportable.
Nigeriabrev
Svindelens karakter
Svindelen er en variant av en eldgammel svindel kalt «Den spanske fangen». I de fleste tilfeller vil ofrene bli fortalt at de kan tjene store penger på svindlerens forslag. Det kan være at ofrene loves en sum penger for å delta i hvitvasking av ulovlige midler, at vedkommende har vunnet i lotteriet, eller at vedkommende blir tilbudt å hjelpe en døende millionær med å donere formuen hans til veldedighet. Straks offeret biter på, oppdager han eller hun imidlertid at det må betales en rekke ulike gebyrer og bestikkelser for å få pengene utbetalt. Til å begynne med vil «gebyrene» være små, men etter hvert som offerets innsats øker blir kravene også høyere. Ofrene vil bli forevist alt fra forfalskede dokumenter, falske identifikasjonspapirer, kofferter som tilsynelatende svulmer av penger og papirer fra falske banker. Ofte vil det være flere personer bak svindelen som opererer i ledtog med hverandre, står bak falske websider og som spiller ulike roller. Det er ikke uvanlig å bli oppringt av svindlerne, som vil gjøre alt de kan for å overbevise deg om at svindelen er ekte.
Land Rover 101 Forward Control
101FC ble opprinnelig tatt fram for å møte hærens behov for en artilleritraktor, og ble laget for å trekke en feltkanon (L118 Light Gun), og samtidig frakte et tonn med ammunisjon og annet utstyr i lasterommet bak. Kjøretøyet ble laget for å transporteres i fly; den firkantede formen med førerplassen over framakselen utnyttet volumet til kjøretøyet maksimalt. Navnet Forward Control kommer av førerhusets posisjon.
Nigeriabrev
Svindelens karakter
En annen variant av svindelen er såkalt overbetaling med falsk sjekk. Svindlerne henvender seg til personer med rubrikkannonser eller varer liggende ute på nettauksjon, og ber om å få kjøpe varen, gjerne til en pris litt over hva selgeren etterspør. Som forklaring oppgir de at de trenger varen raskt. Når varen skal betales, blir selgeren forevist en utenlandsk sjekk på et stort beløp. Svindleren forklarer at dette er betaling han har mottatt i en annen transaksjon, og ber selgeren innløse sjekken. Det overskytende skal overføres tilbake til svindleren. Ofte tilbyr svindleren selgeren en kommisjon på 10 % eller mer for å heve sjekken. Sjekken vil alltid være falsk, men det vil ikke bli avslørt før etter noen dager, når banken har fått prosessert betalingen. I mellomtiden er svindleren borte vekk med både varen og mellomlegget selgeren har betalt ut. Selgeren risikerer i tillegg å bli holdt ansvarlig for beløpet på sjekken og kan risikere både stor gjeld og tiltale for sjekksvindel.
Land Rover 101 Forward Control
Dekkene var større enn andre Land Rovere, med dimensjon 9.00×16", noe som ga høyere bakkeklaring.
Seljebørstespinner
Levevis
Seljebørstespinneren forekommer i mange ulike miljøer der næringsplantene forekommer, også i fjellbjørkeskogen, men ikke over tregrensen. Bestandene svinger sterkt fra år til år og enkelte år kan den være meget tallrik noen steder. I Sverige har det forekommet at skogen har blitt snauspist i slike år. De voksne sommerfuglene flyr om natten i juni – juli, om dagen kan man finne dem hvilende på undersiden av blader. Paringen er langvarig og kan pågå gjennom en natt og hele den påfølgende dagen. Etterpå legger hunnen 200 – 400 egg i samlinger på 50 – 100, som dekkes med en sekret som hunnen skiller ut. Dette stivner til et hardt, glinsende skum som verner eggene. Larvene klekkes etter 10 – 24 dager og kan sitte på samlet på restebne av eggkaken en stund etter klekkingen. De overvintrer som larver, noen ganger går de i dvale så tidlig som i månedsskiftet juli – august. De våkner igjen når bladene springer ut om våren og fullfører sin utvikling, spinner seg inn i en kokong og forvandler seg til en puppe som klekkes etter omtrent tre uker. Tidligere tiders sommerfuglsamlere har observert at denne arten er svært motstandsdyktig mot blåsyre (hydrogencyanid), som før ble brukt til å avlive innsamlede insekter. Dette skulle tyde på at arten selv produserer slike stoffer for å beskytte seg, men dette er ikke med sikkerhet påvist.
Land Rover 101 Forward Control
Utviklingen av 101FC startet sent i 1967, med et utviklingsteam ledet av Norman Busby. Produksjonen foregikk mellom 1975 og 1978. Først hadde alle kjøretøyene kalesje, men senere ble det bygget ambulanser og sambandsvogner med hardtop. Noen 101FC ble utstyrt med en mekanisk vinsj fra norske Hordaland Mekaniske Verksted.
Nigeriabrev
Svindelens karakter
En tredje variant er salg av eksotiske og dyre kjæledyr i rubrikkannonser. Ofte vil svindleren avertere dyre valper eller andre kjæledyr til salgs for en latterlig lav sum. Når potensielle kjøpere kontakter svindleren får de en historie om at de må selge grunnet allergi, flytting eller andre påskudd. Valpen selges nesten gratis, men i det øyeblikket man har sagt ja til å kjøpe den blir man bedt om å betale for transport, vaksinasjon, reisedokumenter, og så videre.
Land Rover 101 Forward Control
Alle 101FC har i dag blitt byttet ut med Defendere og Pinzgauere.
Nigeriabrev
Svindelens karakter
Et sikkert kjennetegn på svindel er at svindleren ønsker å betale for en vare ved bruk av sjekk, eller krever betaling gjennom Western Union, MoneyGram, eller lignende tjenester for telegrafisk overføring av penger. Svindlerne ønsker å bruke sjekk fordi disse lett kan forfalskes og tar lang tid å bli prosessert av banken. I mellomtiden kan svindleren reise uforstyrret fra åstedet med hele gevinsten. På samme vis ønsker svindlerne å motta penger via Western Union og lignende. fordi slike betalinger ikke kan spores, og kan plukkes opp hvor som helst.
Seljebørstespinner
Utbredelse
Seljebørstespinneren forekommer fra Nord-Afrika gjennom nesten hele Europa østover gjennom Russland like til Japan. dessuten ble arten, trolig ved uhell, innført til Nord-Amerika, der den har spredt seg kraftig i det nordøstlige USA og vestlige Canada. I Norge er den funnet i innlandet like nord til Øst-Finnmark, langs kysten finnes den bare til Rogaland.
Nigeriabrev
Eksempler på brev
Et tradisjonelt nigeriabrev kan se ut slik:
From Lilian Koffi
Abidjan, Ivory Coast
West Africa.
Dear after going through your profile i decided to contact you for friendship and assistace.I am Miss Lilian Koffi the only child of Mr and Mrs F. koffi,my father was posioned to death by his business associates because of his wealth and during my fathers sickness he called me on  his sick bed as his only child because my mother died when am young and told me about the money ($8.500.000) he deposited in a bank here in our country that it was because of this money he was posioned that if he dies i shall look for some one whom i trust to help me transfer this money out of this our country to his account for investment purpose abroad while i will continue my education then the person will be managing the investment.Dear am solicating your assistance to help me transfer this money out of this country for my life sake while i will come to meet you to continue my education in your country.
Dear am looking forward to hear from you so that we can discuss on what will be your compersation for this assistace. Please reply me directely on this my private mail box for more details. (liliankoffi15@yahoo.com )
Thanks lilian
I dag kommer nigeriabrev som e-post med de mest fantasifulle tilbud. Ett av disse er fra noe som kaller seg et spansk e-postlotteri. Hovedbudskapet er at mottaker har vunnet et stort beløp, intet mindre enn nesten 800 000 euro og må ta kontakt og blir så bedt om å oppgi sin bank og sitt kontonummer, som umiddelbart blir tappet.
FINAL WINNING NOTIFICATION/ PROCESSING ADVICE:
We happily announce to you the draw (#) of the NATIONAL LOTTO (Lotto-la-primitiva), online Sweepstakes International program held on 2nd April 2006. Your e-mail address attached to ticket number: with Serial number 5368/02 drew the lucky numbers:  -), which subsequently won you the lottery in the 2nd category i.e. Match 2  and stars1 plus bonus. You have therefore been approved to  claim a total sum of  €795,000.00 (Seven hundred and ninety five thousand Euros) in cash credited to file KTU//03.
This is from a total cash prize of €Euros 6,000.000.00 shared amongst the Nine (9) lucky winners in this category i.e. Match 2 and stars 1 plus bonus. All participants for the online version were selected randomly.... Your money is now insured in your name under insurance bond policy. Our European agents will immediately commence the process to facilitate the release of your funds as soon as you contact them. For security reasons, you are advised to keep  your winning information private  till your claims is processed and your money remitted to you in whatever manner you deem fit to claim your prize.
This is part of our precautionary measure to avoid double claiming and unwarranted abuse of this program. Please be warned. To file for your claim, please contact our fiduciary agent:
TEL.
FAX.
Email: lottoxxxx2006@netxxxcxpe.xet
Good luck and Congratulations once more from me and members of staff of the
LOTTO SPAIN
Arthur Adamov
Arthur Adamov (født 23. august 1908, død 15. mars 1970) var en russisk-fransk dramatiker og skuespiller. Han var en av de fremste eksponentene av absurdteateret. Adamovs tidige dramatikk var preget av dyp personlig krise og inspirasjon fra August Strindbergs drømmespillsteknikk. Han tok også inntrykk fra det surrealistiske teater. Mangelen på kommunikasjon og språkets sammenbrudd uttrykte han i dramaet L'invasion (1950). Adamov forklarte opplevelsen av meningsløshet i religionenes tilbakegang. I hans senere arbeid ble et samfunnskritisk element langt tidligere. Hans fremste arbeid, Le Ping-Pong (1955), er en sviende kritikk av det mekaniserte samfunn. På 1960-tallet begynte han å bli påvirket av Bertolt Brechts drama.
MS «Tranen» (2006)
MS «Tranen» er en katamaran bygget i 2006 for Tide Sjø, nå Norled. «Tranen» går i rute med passasjerer i Sunnhordland. Når MS «Teisten» er på årlig vedlikehold, går «Tranen» i ruta til «Teisten», og MS «Tidecruise» går i ruta til «Tranen». Den er søsterskipet til ms Teisten.
I Sunnhordland har skipet anløp i Ølen, Skånevik, Utbjoa, Fjelbergøy, Borgundøy, Sunde, Ranavik og Leirvik.
«Tranen» ble opprinnelig bygget med en passasjerkapasitet på 120 mennesker, men ble senere oppgradert til 180.
Tommy
Tommy er en opprinnelig engelsk kjæleform av mannsnavnet Tomas, som har opprinnelse i arameiske teoma, «tvilling».
Utbredelse
Tommy var et populært navn på guttebarn i Norge på 1970-tallet.
I Sverige varTommy mest brukt fra 1930-årene til 1980-årene.
Tommy og Tommie er også noe brukt som kvinnenavn i USA.
Kjente personer med navnet
Personene i listen er ordnet kronologisk etter fødselsår.
Barletts Ferry-demningen
Barletts Ferry-demningen er en demning med vannkraftverk (tradisjonelt elvekraftverk) i Lee County, delstaten Alabama i USA. Anlegget ligger ved Chattahoochee River på grensen mot Georgia, og ligger ovenfor Walter F. George-demningen. Det har en installert produksjonskapasitet på 175 MW, fordelt på seks turbiner.
Georges Arvanitas
Georges Arvanitas (født 13. juni 1931 i Marseille, død 25. september 2005) var en fransk jazzmusiker (piano, orgel).
Han debuterte i 1952 og etablerte etterhvert sin egen George Arvanitas Trio Jacky Samson bass, Charles Saudrais batteri (bl.a. in Concert 1969; Orgue hammond 1988) samt bl.a. spilte med Babik Reinhardts første utgivelse, på Pepper Adams, live in Europe (1977) og på Sonny Criss & G.A. Trio med turneopptak fra Bologna i 1974 (Fresh Sound). Arvanitas bodde tidvis i USA, og medvirket med andre amerikanske storheter som Ben Webster, Ted Curson og Dexter Gordon på deres Europaturneer.
Med David Murray ga han ut Tea for two, med jazzslagere (Abeille, 2004). Han medvirket på Yusef Lateefs Psychicemotus (2005).
Tarald Rasmussen
Tarald Rasmussen (født 28. oktober 1949 i Elverum) er professor i allmenn kirkehistorie ved Det teologiske fakultet, Universitetet i Oslo siden 1987.
VM i skiskyting 2004
Det '''39. verdensmesterskapet i skiskyting''' ble arrangert i tidsrommet 7. – 15. februar 2004 i Oberhof i 2004.
Tarald Rasmussen
Han ble cand. theol. ved Universitetet i Oslo 1975 og dr. theol. samme sted 1985. Hans forskning har sitt tyngdepunkt i senmiddelalder og reformasjonstid. Doktoravhandlingen Inimici ecclesiae, publisert som bok i 1989, tok for seg bibeltolkning i overgangen fra middelalder til reformasjon. Han var medutgiver av Luthers verker i utvalg i seks bind (1979–83), og har vært medforfatter av flere lærebøker innenfor sitt fagfelt, blant annet Norsk kirkehistorie (1991) som har kommet i to reviderte utgaver.
VM i skiskyting 2004
På medaljesiden ble mesterskapet fullstendig dominert av ekteparet Poirée, som stakk av med 75 % av gullmedaljene.
Tarald Rasmussen
Fra 1990-årene utvidet Rasmussens interessefelt seg fra en teologihistorisk tilnærming og mer i retning av kristendommens religionshistorie. Han har arbeidet med katolsk tro og fromhet i tidlig nytid i land som Spania og Italia. Dette perspektivskiftet kom blant annet til uttrykk i boken ''Kristendommen. En historisk innføring'' (2000, revidert utgave 2002), utgitt sammen med religionshistorikeren Einar Thomassen. Her blir kristendommen sett i religionshistorisk perspektiv. Teologihistorien har ikke den samme plass som det ellers har vært vanlig i denne typen lærebøker. De institusjonelle sidene ved kristendommen er for den nyere tids vedkommende heller ikke vektlagt på samme måte som i vanlige lærebøker i kirkehistorie. Boken kom i svensk utgave i 2007.
VM i skiskyting 2004
10 km sprint
Dato: 7. februar 2004
Tarald Rasmussen
Rasmussen er medforfatter av to av bindene i Norsk idéhistorie (2002), og har stått for utvalget og skrevet innledningsessayet til boken Frans av Assisi i serien Verdens hellige skrifter utgitt av Bokklubbene (2005). Han har skrevet en rekke artikler i norske og internasjonale fagtidsskrifter. Som kirkehistoriker er Rasmussen opptatt av at teologien ikke isolerer seg, men går i dialog med kulturfagene. Dette anliggende har han fulgt opp blant annet gjennom deltakelse i flere tverrfaglige prosjekter. Gjennom årene har han vært veileder for en rekke fordypningsoppgaver i teologi, hovedfag- og masteroppgaver, samt doktoravhandlinger.
VM i skiskyting 2004
12,5 km jaktstart
Dato: 8. februar 2004
Tarald Rasmussen
Tarald Rasmussen var prodekan ved Det teologiske fakultet, UiO 1990-95 og dekan 1996-97. Han ledet læreplangruppen for det nye KRL-faget i grunnskolen 1995-96 og læreplangruppen for Religion og etikk i videregående skole 2005. 2001-03 ledet han styringsgruppen for kvalitetsreformen ved UiO. Siden 2007 er han leder av programrådet for lektorprogrammet ved UiO. Han er faggruppeleder og forskningsleder ved Det teologiske fakultet, UiO og redaktør av Norsk Teologisk Tidsskrift (NTT).
VM i skiskyting 2004
15 km fellesstart
Dato: 15. februar 2004
20 km
Dato: 12. februar 2004
4 x 7,5 km stafett
Dato: 13. februar 2004
7,5 km sprint
Dato: 7. februar 2004
10 km jaktstart
Dato: 8. februar 2004
12,5 km fellesstart
Dato: 14. februar 2004
15 km
Dato: 10. februar 2004
4 x 6 km stafett
Dato: 12. februar 2004
Anke Huber
Anke Huber (født 4. desember 1974 i Bruchsal) en tidligere tysk tennisspiller.
Huber ble profesjonell i 1990 og vant tolv ATP-titler i single og en i double i løpet av sin tenniskarriere som varte til 2001. I 1996 var hun nummer fire på rankingen over verdens beste kvinnelige singlespillere. Hun vant aldri noen Grand Slam-turnering men hun var i finalen i Australian Open i 1996, hun tapte for Monica Seles med 4-6, 1-6.
Sphinx chersis
Sphinx chersis er en sommerfugl som tilhører familien svermere (Sphingidae). Denne nordamerikanske arten ligner den europeiske ligustersvermeren (Sphinx ligustri).
Utseende
En stor (vingespenn 90 – 130 mm), lysgrå svermer. Kroppen er kraftig og spoleformet, antennene kraftige og noe mindre enn halvparten så lange som forvingene. Disse er lyset grå med en svart flekk bakerst ved roten og fem korte, svarte lengdestreker utover i vingen. Bakvingen er brunsvart med to grå tverrbånd, bakkroppen er tverrstripet i grått, svart og hvitt med en bred, grå lengdestripe. Larven er blekgrønn, ofte litt blålig, ellers nokså varierende i farge. Den har markerte skråstriper på sidene.
Levevis
Larven lever på ask, syrin, liguster, kirsebær og amerikaosp. De voksne sommerfuglene, som flyr i skumringen og gjerne besøker dype blomster for å drikke nektar, flyr i en generasjon i nord, to generasjoner hver sommer lenger sør.
Utbredelse
Sphinx chersis finnes i det nordlige Mexico og gjennom det meste av USA.
Liste over tapte palisadekirker, stolpekirker og stavkirker
Bakgrunn
I middelalderen var det antakelig over 1000 stavkirker i Norge (noen mener det kan ha vært så mange som opp mot 2000 kirker), men de fleste forsvant i perioden 1350–1650, trolig som følge av endrede behov etter Svartedauen og reformasjonen. I to hundre år etter Svartdauden ble det praktisk talt ikke bygget nye kirker. Omkring 900 av Norges 1200 kirker i mellomalderen var med stavkonstruksjon, resten var i stein. Samtlige trekirker ble før reformashjonen oppført i stavkonstruksjon, ingen i av laftet tømmer (med to uvesentlige unntak). Etter reformasjonen i 1536 ble det i lang tid ikke oppført nye kirker i Norge, og da det igjen ble aktuelt med nye kirkebygg av tre ble de bygd i tømmer med lafteteknikk. For eksempel ble stavkirkene på indre Sunnmøre i løpet av 1700-tallet erstattet av tømmerkirker: Norddal kyrkje, Sunnylven kyrkje, Stordal gamle kyrkje og Stranda kyrkje. Et kart over de 322 stavkirkene som var kjent i 1800 viser at det fantes mest stavkirker i de tynnest befolkede områdene, mens det er mest steinkirker i byene, på flatbygdene (Østlandet og Trøndelag), langs kysten og i de største kirkesogn i fjordene på Vestlandet. Det var mest stavkirker i fjelldalene og skogsbygdene, og i fiskevær på øyene og mindre fjordarmer. Der soknekirkene var i stein, kunne annekset være stavkirke. For eksempel er hovedkirken i Aurland (Vangen kirke) i stein, mens det er stavkirke i Undredal og det var trolig stavkirke i Flåm.
Stolpekirker i Norge
I Norge finnes det bare arkeologiske spor etter det som antas å ha vært stolpekirker. Sporene er ofte i form av stolpehull i jorden under eksisterende bygg (i noen tilfeller tapte bygg). Stolpekirker ble oppført til omkring år 1100, etter dette ble trolig alle trekirker oppført i stavkonstruksjon. Materialer fra stolpekirkene kan ha vært gjenbrukt i etterfølgende stavkirker. Jensenius oppgir følgende spor etter antatte stolpekirker i tilknytning til eksisterende (eller tapte) kirker:
Tapte stavkirker i Norge
Etter fylke med år for riving eller tap.
Sysenvatnet
Sysenvatnet er en innsjø nær riksvei 7 på Hardangervidda sør for Hardangerjøkelen i Eidfjord kommune i Hordaland. Innsjøen har tilsig hovedsakelig fra øst og nordøst, og det naturlige utløpet er i sørvest til elva Leiro, ei sideelv til Bjoreio.
Innsjøen er regulert som magasin for kraftproduksjon, med den 81 meter høye Sysendammen. Vannet ledes i tunnel via Rembesdalsvatnet til Sima kraftverk. Ved tidligere oppdemming til 880 moh var dybden 40 meter. Reguleringshøyden er nå 66 meter med høyeste regulerte vannstand 940 moh. Maks dybde er da 100 m.
Melafestivalen
Melafestivalen er en årlig «verdenskulturfestival» som arrangeres i juli eller august i Oslo. Festivalen er sjangeroverskridende og inkluderer mange ulike kunstformer, som musikk, dans, litteratur og teater. Melafestivalen er gratis og arrangeres av Stiftelsen Mela på Rådhusplassen i Oslo. Kunstnerisk leder for Melafestivalen er Khalid Salimi.
Melafestivalen ble arrangert i Oslo for første gang i 2001, som en éndags, norskpakistansk festival i Vaterlandsparken på Grønland. Festivalen fikk knutepunktstatus i 2008. Per 2010 tiltrakk festivalen seg rundt 300 000 tilskuere i løpet av festivalens tre dager.
Festivalen har hatt besøk av artister som Karpe Diem, Mira Craig, Hooga Troopers, Nico D og Admiral P., Abrar-ul-Haq, Hugh Masekela, Youssou N'Dour og Wyclef Jean.
Festivalen fikk NOPAs formidlingspris i 2019 med følgende begrunnelse: «Årets vinner av NOPAs formidlingspris har et vidsyn og en grenseløs raushet som har gitt oss kulturopplevelser vi tidligere bare drømte om. Vinneren har lagt til rette for utallige møter mellom kunstnere fra hele verden».
Navnet
Ordet mela er sanskrit, og betyr «når man møtes» eller «å møtes».
Melahuset
Melahuset i Mariboes gate i Oslo drives av Stiftelsen Mela og huser en rekke institusjoner innenfor innvandrer- og internasjonal kultur. I første etasje ligger Mela kafé, og i annen etasje befinner kontoret for Melafestivalen seg. I første etasje finnes også en scene for musikk og dans.
Mela 2001
Melafestivalen ble arrangert i Oslo for første gang 8. september 2001, som en éndagsfestival i Vaterlandsparken på Grønland, med omtrent 6,000 publikummere.
Mela 2002
I 2002 ble festivalen flyttet til Rådhusplassen og utvidet til en tredagersfestival, som fant sted fra 6. til 8. september og hadde rundt 50,000 besøkende.
Mela 2005
Melafestivalen i 2005 ble et vendepunkt da Mela gikk fra å være en norskpakistansk festival til å bli en verdensfestival. Fra da har festivalprogrammet inkludert kunst og kultur fra Asia, Afrika og Sør-Amerika.
Mela 2008
Melafestivalen 2008 ble utnevnt til landets niende knutepunktinstitusjon. Blant artistene dette året var Miriam Makeba, som spilte sin nest siste konsert før hun gikk bort i november samme år.
Barnescenen Mela Fantasi tilbød underholdning samt kulturverksteder for barn. Mela Klassisk ble avholdt i Rådhusgalleriet. For første gang ble vanndukketeater fra Vietnam presentert i Norge.
Mela Litteratur var en festival som hadde fokus på litteratur fra lokale og internasjonale skribenter, og programmet bestod av høytlesning, dramatisering og samtale med forfatterne. I 2010 ble festivalen gjestet av Abid Raja, Mahmona Khan, Bertrand Besigye, Mala Wang-Naveen, Noman Mubashir og fribyforfatterne Philo Ikonya] (Kenya) og Gilles Dossou-Gouin (Benin).
Mela 2011
Mela 2011 skulle blitt avholdt fra 28. til 31. juli 2011. Som følge av terrorangrepet den 22. juli 2011, ble Mela omgjort til en minnekonsert for ofrene på Utøya og i Regjeringskvartalet, som ble arrangert på Rådhusplassen fredag 29. juli 2011. Kulturminister Anniken Huitfeldt åpnet festivalen. Prableen Kaur, nestleder i Oslo AUF og overlevende fra Utøya, holdt en appell til Melapublikummet.
Rundt 80,000 mennesker møtte opp på Rådhusplassen og over 170,000 fulgte konserten direkte på VG-TV.
Sitarspilleren Ravi Shankar markerte Melas tiårsjubileum med en konsert på Folketeateret den 3. september 2011.
Eksterne lenker
Mela Festival
Joseph de Guignes
Joseph de Guignes (født 19. oktober 1721 i Pontoise i Frankrike, død 19. mars 1800) var en fransk orientalist. Han var far til Chrétien-Louis-Joseph de Guignes.
I 1745 ble han translatør for orientalske språk ved det kongelige bibliotek i Paris, i 1769 inspektør over fornminnene i Louvre samt 1773 medlem av Det franske akademi. Under den franske revolusjon mistet han sin stilling.
Guignes drev iherdig med kinesiske studier og underviste blant annet den svenske sinologen Johan Erik Ringström. Hans fremste arbeide er Histoire générale des huns, turcs, mongols etc. (4 bd, 1756-58). Han oversatte dessuten Shujing og utgav et stort antall «Mémoires».
Svenska Deckarakademins pris för bästa svenska kriminalroman
Svenska Deckarakademins pris för bästa svenska kriminalroman er en litterær pris for fjorårets beste svenske kriminalroman. Prisen utdeles siden 1982 årlig av foreningen Svenska Deckarakademin.
Fylkesvei 3910
Fylkesvei 3910 går mellom Lundshaug og Ve i Kristiansand kommune.
Frem til 2019 hadde veien betegnelsen fylkesvei 2 (Vest-Agder).
Asalslekten
se teksten
Asalslekten (Sorbus) er en planteslekt i rosefamilien. Arter med hele blad kalles asal (med trykk på første stavelse, jamfør atal og apal), og arter med ulikefinnete blad kalles rogn.
Beskrivelse
De er løvfellende trær og busker. Vinterknoppene er som regel store, og torner mangler alltid. Bladene kan være enkle, flikete eller finnete med mange overganger mellom de ulike typene; de sitter spredt, og bladkanten er tannet. Blomstene er tvekjønnede og sitter i en halvskjerm. Det er fem begerblad og fem kronblad. Hos alle arter unntatt vierasal er kronbladene hvite. Det er 15–25 pollenbærere med ulik lengde som sitter i 2–3 kranser.
Frukten er en kjernefrukt der den egentlige frukten er kjernehuset som har 2–5 kammer med to frø i hvert kammer. Det saftige fruktkjøttet omgir kjernehuset og er dannet ved at blomsterbunnen svulmer opp. Rester av begerbladene sitter igjen i toppen av den modne frukten unntatt hos underslektene Micromeles og Torminaria der de faller av og etterlater en grop. Fruktene er som regel røde bortsett fra hos serie Albocarmesinae som har røde, rosa eller hvite frukter med hvitt fruktkjøtt.
Utbredelse og systematikk
Slekten har 100–150 arter og har en vid utbredelse i de tempererte delene av Eurasia, Nord-Afrika og Nord-Amerika. Den deles i seks underslekter. Aria, Chamaemespilus, Cormus og Torminaria er utbredt i Europa og tilstøtende områder i Nord-Afrika og Vest-Asia. Underslekten Micromeles finnes i Sør-, Sørøst- og Øst-Asia. Rognartene (underslekt Sorbus) er utbredt i store deler av Eurasia og i Nord-Amerika.
Asalslekten tilhører den artsrike og økonomisk viktige gruppen som tidligere ble kalt kjernefruktfamilien sammen med blant annet hagtorn (Crataegus), eple (Malus) og pære (Pyrus). Denne gruppen ble enten regnet som en egen familie eller betraktet som underfamilien Maloideae i rosefamilien. Nå regnes den som understammen Malinae (eller Pyrinae) i en utvidet underfamilie Amygdaloideae under rosefamilien.
Fylogenetiske studier basert på genetikk viser at asalslekten ikke er en naturlig gruppe. Underslektene med finnete blad (Cormus og Sorbus) utgjør en gruppe, mens Torminaria, Aria og Chamaemespilus danner en annen gruppe. Micromeles har fellestrekk med begge gruppene og er antakelig oppstått ved tidlig hybridisering mellom forfedrene til de to andre gruppene.
Apomiksis
Innenfor asalslekten finnes det to typer formering. Én gruppe består av noen få, vidt utbredte arter som er diploide (kromosomtall 2n = 34). De formerer seg seksuelt, det vil si at de setter frø etter pollinering og befruktning. Den andre gruppen er apomiktiske; de danner frø uten befruktning slik at avkommet blir en klon av morplanten. De apomiktiske artene er som regel triploide (kromosomtall 2n = 51) eller tetraploide (kromosomtall 2n = 68). En sjelden gang kan pollen fra en apomiktisk art befrukte en dipolid art, noe som fører til at en ny apomiktisk art oppstår.
I Europa finnes det fem diploide arter, rogn (Sorbus aucuparia), sølvasal (S. aria), tarmvriasal (S. torminalis), edelrogn (S. domestica) og vierasal (S. chamaemespilus). Det er et stort antall apomiktiske arter med begrenset utbredelse, spesielt på De britiske øyer, i Norden og i fjellene i Mellom- og Øst-Europa. Disse artene et resultat av hybridisering der både diploide og apomiktiske arter inngår i ulike kombinasjoner.
I Norden finnes det mange hybrider mellom rogn og bergasal (Sorbus rupicola). Alle norske arter unntatt rogn og sølvasal er apomiktiske. Ifølge Grundt og Salvesen (2011) er det 13 Sorbus-arter i Norge, og sju av disse er endemiske for Norge. Gyldendals store nordiske flora (2007) anerkjenner litt færre arter. Mange av de endemiske artene har en svært begrenset utbredelse, og Norge har et viktig ansvar med å bevare disse artene.
Delgrupper
Systematikk og norske navn i denne oversikten følger Salvesen (2009). Arter som forekommer i Norge er satt i fete typer, og bare et utvalg av de utenlandske artene er tatt med. Endemiske arter i Norge er anmerket.
Axinotarsus pulicarius
Utseende
Kroppen er 3-3,5 millimeter lang og er metallisk grønnsvart, med sidene av brystskjoldet og spissen av dekkvingene rødgule. Ligner på Axinotarsus marginalis, men skilles på lengden på antennene og hannens dekkvinger. Hodet og brystskjoldet uten lange oppstående hår. Antennene er svarte, men kan ha en rødlig farge. Hos hunnen rekker antennene helt bak. De er festet like foran fasettøynene, de har elleve ledd. Dekkvingene har mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Hos hanner er dekkvingene normalt avrundet bak, kun svakt avskåret. Beina er svarte med noen rødgule fargeflekker, de ganske slanke, alle føtter har fem ledd.
Levevis
Axinotarsus pulicarius tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
De voksne (imago) finnes i juni, men altså ikke i Norge.
News of the World (avis)
News of the World var en britisk søndagsavis som ble grunnlagt i 1843 og nedlagt i 2011. Avisen ble utgitt av avisforlaget News International og kunne ses på som søndagsutgaven av søsteravisen The Sun. Avisen gikk over til tabloidformat i mai 1984.
Etableringen
Søndagsavisen var den billigste på markedet da den kom i gang, og innrettet seg spesielt mot den nye lesekyndige arbeiderklasse. Den var fra første stund hjemmehørende i det tradisjonelle avisområdet Fleet Street i London. Den ble opprinnelig publisert av John Browne Bell.
Familien Carr gjennom 80 år
I 1891 ble avisen solgt til Lascelles Carr, og forble i Carr-familiens eie i nesten åtti år. Under denne perioden opplevde den en fenomenal opplagsvekst. Høydepunktet kom i 1950-årene, da avisen kom opp i inntil ni millioner i opplag, og var dermed verdens mest solgte avis.
Murdoch overtar
Det var i 1969 at avisen kom i Rupert Murdochs eie (gjennom det nåværende News International), etter at den konkurrerende pressemagnaten Robert Maxwells Pergamon Press i årevis hadde prøvd å sikre seg avisen i sin portefølje. Den var den første britiske avisen som ble kjøpt av Murdoch.
Avisen fokuserte på lettere presentert nyhetsstoff som kjendissladder og skandaleoppslag. Den spesialiserte seg på avdekkinger av skandaler av alle slag, ikke minst av kjendisers – deriblant kongeliges – utroskapsforhold, narkotikabruk, andre sedelige feiltrinn og uregelmessigheter for øvrig.
News of the World var den desidert største avisen i Storbritannia, med et gjennomsnitt på 2 812 005 solgte eksemplarer per uke i oktober 2010. Dette gjorde avisen også til den største engelskspråklige avisen i verden.
Avisen ble trykket i Hertfordshire, Liverpool, Dinnington nær Sheffield, Portsmouth og Glasgow, og en egen utgave ble trykket i Belfast. Den ble også trykket utenlands i Dublin, Madrid, Brussel, Kypros og i Orlando i Florida i USA.
Ulovlige metoder og nedleggelse
Det kom etter hvert frem at avisen brukte privatetterforskere til å avlytte telefonsvarerne til blant andre fotballspillere, kongelige, politikere og skuespillere. I juli 2011 ble det også kjent at News of the World hadde avlyttet telefoner og telefonsvarere som tilhørte ofre etter terrorangrepet i London 7. juli 2005 og deres pårørende. Også ofre for annen kriminalitet og deres pårørende var blitt utsatt for slik ulovlig avlytting. Avisen skal dessuten ha avlyttet meldinger på telefonsvareren til mordofferet Milly Dowler, etter at hun forsvant i 2002.
Disse avsløringene om ulovlig metodebruk førte til at James Murdoch 7. juli 2011 kunngjorde at avisens utgave 10. juli 2011 ville bli dens siste.
Tronpretendent
Tronpretendent er en person som gjør krav på en trone. Det kan dreie seg om troner som innehas av andre personer, eller om avskaffede troner.
Norske tronpretendenter
Norge var i middelalderen både et arvekongedømme og et valgkongedømme. Hovedregelen var at alle sønner av en tidligere konge kunne kreve kongedømmet. Det spilte ingen rolle hvorvidt sønnene var født innenfor eller utenfor ekteskap. Det er også eksempler på tronpretendenter som krevde kongsnavn som brødre, nevøer eller dattersønner av en konge. Kongevalget, eller konungstekja, gikk ut på at tronpretendenten, eller kongsemnet, kalte inn til ting. Der bad han tingdeltakerne om å bli tatt til konge. Dersom tingdeltakerne anerkjente kongsemnets rett til kongedømmet, ble kongsemnet valgt til konge. Det var gjerne den bonden med høyest status som formelt gav kongsemnet kongsnavn. De to mest kjente kongehyllingstingene i Norge var Øyratinget i Trondheim, og Haugatinget i Tønsberg.
Når en tronpretendent med arvekrav var valgt på et hyllingsting, var han altså regnet som konge, og ikke lenger pretendent. I borgerkrigstiden (1130-1240) var det imidlertid svært mange tronpretendenter som gjorde krav på den norske tronen. Mange av dem ble kongehyllet, men aldri anerkjent som hele Norges konge. Borgerkrigene fikk etterhvert et regionalt preg, slik at Østlandet hadde sine egne konger under baglerne og senere ribbungene. På Vestlandet og i Trøndelag hersket birkebeinerne. Birkebeinerkongene regnes som Norges offisielle konger under borgerkrigene.
Evig liv
Evig liv er et musikkalbum utgitt av CC Cowboys i 2006.
M1985
M1985 er det vestlige navnet på en nordkoreansk stridsvogn. Den antas å være utstyrt med en 85 mm kanon, montert i et tårn som er svært likt den sovjetiske PT-76. Skroget ser ut til å være amfibisk, og basert på det lokalt produserte VTT-323 pansrede personellkjøretøyet.
Navnet M1985 er den amerikanske hærens betegnelse, ut fra at den først ble sett av vestlige observatører i 1985. Noen offisiell betegnelse fra nordkoreanske myndigheter er ikke kjent.
Nelaug (innsjø)
Nelaug er en innsjø i kommunene Froland og Åmli i Agder. Nelaug er en del av Arendalsvassdraget, som er et av landets mest gjennomregulerte vassdrag.
Også innsjøen Nelaug er regulert med en demning som slipper vann videre til magasinet til Flatenfoss kraftverk, som ligger sør for Nelaug stasjon på Sørlandsbanen. Det er bare fire meter fallhøyde fra innsjøen Nelaug til magasinet nedenfor og hittil har det ikke vært regningssvarende å bygge kraftverk her.
Norgesmesterskapet i fotball for menn 1920
Norgesmesterskapet i fotball for menn 1920 ble vunnet av Ørn, Horten etter finaleseier 1-0 over Frigg den 17. oktober. Michael Paulsen scoret for Ørn i det 68. minutt. 14 000 tilskuere overvar kampen som gikk på Gressbanen på Vestre Holmen i Kristiania. Dommer var Fredrik Schieldrop fra Minde Idrettslag.
Friggs lag: Gustav Magnussen, Arne Bjørklund, Yngvar Tørnros, Jens Olsen, Ellef Mohn, Fritz Semb Thorstvedt, Per Bekkedahl, Hans Dahl, Bjarne Olsen, Rolf Semb Thorstvedt og Trygve Smith.
2. runde
Brann, Fremad, Frigg, Kvik, Lyn, Mercantile, Sarpsborg, Start, Viking og Ørn fikk walk over.
3. runde
19. september
Semifinaler
10. oktober
Finale
17. oktober, Gressbanen, Vestre Holmen, Kristiania, 14 000 tilskuere. Dommer Fredrik Schieldrop, Minde Idrettslag.
Fylkesvei 5 (Vest-Agder)
Fylkesvei 5 (Fv5) i Vest-Agder gikk mellom Krageboen i Kristiansand og fylkesgrensen mot Aust-Agder ved Raen. Veien var 4,3 km lang.
2019 ble veien del av fylkesvei 3748.
Crypteroniaceae
Se teksten
Crypteroniaceae er en plantefamilie i ordenen Myrtales. Den har 3 slekter med minst 21 kjente arter. De vokser i Ny-Guinea, Sørøst-Asia, Kina, India og Sri Lanka, og er trær eller busker.
Slekter og arter
Slektene, og et utvalg av de kjente artene i denne familien omfatter:
Bart’s Dog Gets an F
«Bart's Dog Gets an F» er episode nummer 16. fra den andre sesongen av The Simpsons. Den ble først vist på Fox network i USA den 7. mars 1991. I denne episoden greier familiens hund, Santa's Little Helper, å gjøre hele familien sint ved å ødelegge Homers nye sko, ødelegge et arvestykke, og spise Homers siste cookie. Dette resulterer i at Bart blir tvunget til å ta med hunden på et lydighetskurs, og hvis hunden ikke gjør dette må familien gi den vekk. Til å begynne med er hunden utrolig ulydig, men i siste øyeblikk består den prøven.
Episoden ble skrevet av Jon Vitty og regissert av Jim Reardon. Tracey Ullman gjestespiller som Emily Winthrop, instruktøren på lydighetsskolen. Dyrelydene for episden ble utført av Frank Welker. «Bart's Dog Gets an F» inneholder kultreferanser til filmer som Predator - den usynlige fiende, Haisommer, E.T. og Deltagjengen. Siden den ble sendt har episoden stort sett fått positive omtaler fra kritikere. Den fikk 13.8 på Nielsen Rating, og var det høyest rangerende programmet på Fox den uken.
Hending
Lisa har fått kusma og må være hjemme fra skolen i noen dager. Mens Marge lærer henne å sy, går Homer på kjøpesenteret for å kjøpe noen magasiner til henne. Der ser, og kjøper, han noen dyre sko som heter Assassins, som han så at Ned Flanders brukte tidligere. Santa's Little Helper ødelegger skoene nesten med en gang, noe som gjør Homer sint. Marge viser Lisa et lappeteppe, som er familiens arvestykke. Lisa lager litt videre på det, men Santa's Little Helper river det i stykker. Når Homer finner ut at hunden også har spist hans siste cookie vil han kvitte seg med den, men Lisa overtaler dem til å sende den til en lydighetsskole først.
Santa's Little Helper forbedrer seg ikke noe særlig på lydighetsskolen, og Bart nekter å bruke en spesiell type lenke som ble anbefalt av instruktøren på skolen, fordi den ville være ukomfortabel for hunden. Natten før den siste prøven leker Bart med Santa's Little Helper, fordi han tror det er de siste timene de har sammen. Lekingen fører til at Santa's Little Helper begynner å forstå Barts kommandoer, og klarer derfor å bestå lydighetskurset siste prøve. Lisa markerer dette ved å begynne på et nytt lappeteppe som skal erstatte det ødelagte.
Produksjon
Episoden ble skrevet av Jon Vitti og regissert av Jim Reardon. Tracey Ullman gjestespilte som Emily Winthrop, instruktøren på lydighetsskolen. The Simpsons begynte som en serie med kortere sketsjer som ble sendt på The Tracey Ullman Show i tre sesonger mellom 1987 og 1989. På grunn av den store suksessen disse sketsjene hadde, fikk de sitt eget halvtimesprogram på Fox, The Simpsons. Matt Groening, seriens skaper, ville at Ullman skulle gjeste i en av de korte klippene på hennes program, men hun var for opptatt. Da hennes program sluttet i 1990 gikk hun med på å gjeste på The Simpsons, etter at Groening spurte henne en gang til. Dyrelydene i episoden, inkludert Santa's Little Helper sine, ble fremført av Frank Welker. Det var den første episoden av The Simpsons Welker jobbet på, og ble senere en fast skuespiller frem til han sluttet i 2002.
Kultreferanser
Dr. Hibberts hus og familie ligner veldig på det man ser i The Cosby Show, et program som på tiden konkurrerte med The Simpsons klokken 8 hver torsdag kveld i USA. De utrolig tekniske og dyre Assassins-skoene er en referanse til Nike sine Air Jordan, et atletisk skomerke som var veldig dyrt i begynnelsen av 90-tallet, og som man antok at kom til å selge på grunn av merket og kjendisers anbefaling. Når Lisa viser syfingeren sin til Marge spiller musikken fra filmen E.T.. Når Lisa kommer bort Marge sin finger er det en referanse til den siste scenen i filmen. Den andre ruten i familiens lappeteppe viser en plakat for et av Buffalo Bills Wild West Shows. I tillegg er fotografet The Falling Soldier av Robert Capa den tredje ruten på samme teppe. Når scenen endrer til Santa's Little Helpers synspunkt kan man høre en liten eksplosjon; denne lyden er fra filmen Predator - den usynlige fiende, når kameraet endrer vinkel til Predators synspunkt. Den dramatiske musikken fra filmen Haisommer blir brukt like før Santa's Little Helper angriper noe. Lydighetsskolen for hunder har forskjellige kategorier, oppkalt etter kjente hunder, som er Rin Tin Tin, Benji, Toto og den Santa's Little Helper er i, Cujo. Winthrop er basert på den britiske hundetreneren og forfatteren Barbara Woodhouse. En av hundene fra avslutningen for skolen er oppkalt etter Lao Tzu, en filosof fra Kina. På slutten av episoden blir de forskjellige hundenes skjebne skrevet ned på bunnen av skjermen, en referanse til slutten i filmen Deltagjengen.
Mottagelse
I den originale sendingen ble «Bart's Dog Gets an F» rangert som nummer tretten i rangeringene for uken fra 4. til 10. mars 1991, og fikk en rating av 13.8 av Nielsen Rating, omtrent 13 millioner seere. Det var det høyest rangerende programmet på Fox den uken. Siden den ble sendt har episoden stort sett fått positive omtaler fra kritikere. Forfatterne av boken I Can't Believe It's a Bigger and Better Updated Unofficial Simpsons Guide, Warren Martyn og Adrian Wood, skrev at det var en "enjoyable episode heightened by both Tracey Ullman's Miss Winthropp and Frank Welker's muted dog noises." DVD Movie Guides Colin Jacobson sa at episoden "presented an odd viewpoint, since [Santa's Little Helper] never behaved this badly in prior episodes, but consistency never exactly was the hallmark of the series." Han kommenterte også at Tracey Ullman "offered a great performance as obedience school owner Emily Winthrop," og konkluderte ved å si at episoden i det hele tatt "provided yet another consistently fine show." I en anmeldelse av den andre sesongen sa Bryce Wilson fra Cinema Blend at «Bart's Dog Gets an F» føltes "a bit flat [...] but even in [its] lowest points, humor is easy to find." Doug Pratt en DVD-anmelder og skribent for Rolling Stone var mindre positiv i omtalen om episoden: "The viewer is treated to an inspired dog's prospective of the world, in very grayish tones, with the humans speaking gibberish; another poignant character effort." Jacobsons favorittsitat fra episoden var Homers annonse for Santa's Little Helper: "Free to loving home. World’s most brilliant dog. Says ‘I love you’ on command." Dawn Taylor mente, i sin omtale for The DVD Journal, at det beste sitatet var Flanders sin beskrivelse av Assassins-skoene:"They've got Velcro straps, a water pump in the tongue, a built-in pedometer, reflective sidewalls and little vanity plates."
Mitchell-demningen
Mitchell-demningen er en demning med vannkraftverk (tradisjonelt elvekraftverk) i Coosa County, delstaten Alabama i USA. Anlegget ligger ved Coosa River. Det har en installert produksjonskapasitet på 170 MW, fordelt på fire turbiner.
Rachel Carson-prisen
Rachel Carson-prisen er en internasjonal miljøpris som deles ut av en komité med sete i Stavanger, for å hedre Rachel Carsons innsats og aktivister som arbeider i hennes ånd. Prisen ble første gang delt ut i 1991.
Prisen ble opprettet spontant under et foredrag i Stavanger i 1991, på foredragsholderen Berit Ås' initiativ. Prisen består av en pengesum og bronsestatuetten Skarven, laget av kunstneren Irma Bruun Hodne.
Liste over svenske fredsavtaler
Detta er en kronologisk liste over noen av de freder som Sverige har inngått.
Heteropyxidaceae
Heteropyxidaceae er en plantefamilie av eviggrønne trær i ordenen Myrtales. Den har en slekt – Heteropyxis – med i alt 3 kjente arter. De vokser i Sør-Afrika.
Arten Heteropyxis natalensis kalles også «Lavender tree» (= Lavendeltre), og vokser i Zimbabwe og Sør-Afrika.
Walter F. George-demningen
Walter F. George-demningen  er en demning med vannkraftverk (tradisjonelt elvekraftverk) i Clay County, delstaten Georgia i USA. Anlegget demmer opp den store Walter F. George-sjøen i Chattahoochee River på grensen mellom Alabamaog Georgia, og ligger nedenfor Barletts Ferry-demningen. Det har en installert produksjonskapasitet på 130 MW, fordelt på to turbiner.
1701 Okavango
1701 Okavango er en hovedbelteasteroide. Den ble oppdaget 6. juli 1953 av Joseph Churms ved Union Observatory i Johannesburg.
Länsväg 947 (Värmlands län)
Länsväg S 947 er en svensk sekundær länsväg som går mellom Röjden og Torsby i Torsby kommune.
1702 Kalahari
1702 Kalahari er en hovedbelteasteroide. Den ble oppdaget 7. juli 1924 av Ejnar Hertzsprung ved Union Observatory i Johannesburg.
Samsjøen
Det går bilvei langs sørvestsiden av sjøen, mot Lundamo i vest og mot Singsås i sør. Men området rundt sjøen fra sørvest til nordøst er vernet som Samsjøen naturreservat, og der er motorisert ferdsel ikke tillatt.
Rensfjellrennet er et årlig skirenn mellom Støren og Selbu, som går enten over eller nord for sjøen, avhengig av isforholda.
I tillegg er området rundt Håen og Samsjøen et fint utgangspunkt for turer nordover til Brungmarka i Klæbu, både via Rensfjellet, Kråkfjellet og Oksdalen.
Charles Lannie
Charles Lannie (født 21. august 1881 i Berchem i Antwerpen, død 3. juni 1958) var en belgisk turner.
Han deltok i det første VM som ble arrangert, i 1903, der han var med og vinne sølv i lagkonkurransen, bak Frankrike.
I tillegg deltok han under OL 1920 i Antwerpen, der det belgiske laget på nytt fikk sølv i lagkonkurransen, denne gang bak Italia. Her kom han på 19.-plass i den individuelle sammenlagtkonkurransen.
Tolstoj Jurt
Tolstoj Jurt er en liten by i Tsjetsjenia. Den ligger ca. 17 km nord for Groznyj og har ca. 7755 innbyggere. Den russiske professor i økonomi og politiker Ruslan Khasbulatov var født i byen, som ellers er kjent for å være stedet hvor Tsjetsjenias president Aslan Maskhadov ble drept i 2005.
Lewis Smith-demningen
Lewis Smith-demningen er en demning med vannkraftverk (tradisjonelt elvekraftverk) i Walker County, i nordvestre deler av delstaten Alabama i USA. Anlegget ligger ved en sideelv til Tombigbee River, som igjen renner sammen med Alabama River like før begge når Mobile Bay i Mexicogulfen. Kraftverket har en installert produksjonskapasitet på 157 MW, fordelt på to turbiner.
Harris-demningen
LewiHarris-demningen er en demning med vannkraftverk (tradisjonelt elvekraftverk) i Calhoun County, i nordvestre deler av delstaten Alabama i USA. Anlegget ligger ved en sideelv til Coosa River, som igjen renner sammen med Alabama River. Kraftverket har en installert produksjonskapasitet på 135 MW, fordelt på to turbiner.